**ქ. რუსთავის მუნიციპალიტეტის მერის სამოქალაქო მრჩეველთა საბჭო**

**საბჭოს სხდომა #33  
2019 წლის 8 აპრილს გაიმართა ქ.რუსთავის მუნიციპალიტეტის მერის სამოქალაქო მრჩეველთა საბჭოს მორიგი, რიგით ოცდამეცამეტე შეხვედრა. სხდომას ესწრებოდა დელეგატთა უმრავლესობა. სხდომას ხელმძღვანელობდა საბჭოს მდივანი ბ.-ნი ნუკრი რამიშვილი, რომელსაც ასევე ესწრებოდნენ მერის თანაშემწე სტრატეგიული განვითარების საკითხებში ბ.- ნი რევაზ ბარბაქაძე, პროექტის „ბინების დამისამართება“-ს ფარგლებში გამარჯვებული მხატვრები.**

**დღის წესრიგი:**

**1. სხდომის გახსნა და მოკლე მიმოხილვა- რევაზ ბარბაქაძე;**

**2. მისასალმებელი სიტყვა, საბჭოს წევრებისა და მხატვრების გაცნობა- ნ. რამიშვილი;**

**3. პროექტის მსვლელობისას განსახორციელებელი აქტივობების გაცნობა**

**მხატვრებისათვის;**

**4. რუსთავის კულტურისა და დასვენების პარკის განვითარების კონცეფცია;**

**5. სხდომის შეჯამება და მომდევნო სეხვედრის დღის წესრიგის განსაზღვრა.**

**სხდომა გახსნა რევაზ ბარბაქაძემ, ისაუბრა საბჭოს ფუნქციებზე და შემდგომი გავნითარების გზებზე. ხოლო საბჭოს მდივანმა მოწვეულ მხატვრებს გააცნო საბჭოს წევრი-დელეგატები და მოკლედ ისაუბრა საბჭოს როლზე და მის მნიშვნელობაზე.**

**2019 წლის 8 აპრილის შეხვედრაზე საბჭოს წევრებმა იმსჯელეს პროექტის ფარგლებში რამდენიმე განსახორციელებელ აქტივობაზე. გამარჯვებული მხატვრებისათვის მოხდა სამუშაო გეგმის გაცნობა და ინფორმაციის მიწოდება. ასევე დაევალათ ნიმუშების წარდგენა და თითოეული ქუჩისათვის საერთო დიზაინის შემუშავება.**

**შეხვედრის მეორე ნაწილში საბჭომ იმსჯელა რუსთავში კულტურის და დასვენების პარკის განვითარების კონცეფციის შესახებ. განსაზღვრეს პრიორიტეტები და სამუშაო სტრატეგია.**

**სხდომის დასასრულს მოხდა შეხვედრის შეჯამება, სამუშაო პროცესისას მიღებული რეკომენდაციების გათვალისწინება და შემდგომი დღის წესრიგის განსაზღვრა.**

**საბჭოს მდივანი**

**ნუკრი რამიშვილი**

**რუსთავი, საქართველო 08.04.2019.**